|  |  |
| --- | --- |
|  | **2015** |
|  | Επιμέλεια: Ηρακλής Ψάλτης |

|  |
| --- |
| **[βασικο λεξιλογιο αρχαιασ ελληνικησ]** |
|  |

**ΒΑΣΙΚΟ ΛΕΞΙΛΟΓΙΟ ΑΡΧΑΙΑΣ ΕΛΛΗΝΙΚΗΣ[[1]](#footnote-2)**

* **ἀγαθὸς =** καλός, ικανός, γενναίος

Α. για πρόσωπα :

1. καλός, ικανός πνευματικά ή διανοητικά (με προσδιορισμό της αναφοράς) : **ἀγαθός λέγειν=**ικανός ρήτορας (στο να μιλά), **ἀγαθός τα πολιτικά=**ικανός πολιτικός

2. καλός με ηθική σημασία, ορθός, σωστός, δίκαιος : **ψυχή ἀγαθή=**καλή ψυχή, **ἀγαθός ἀνήρ=**καλός, δίκαιος άνδρας, **ἀνήρ καλός κἀγαθὸς=**άνδρας καλός και τίμιος, δίκαιος

3. δυνατός, γενναίος : **ἀγαθός στρατιώτης=**γενναίος στρατιώτης

4. καλός, ικανός (με αρετές) : **ἀγαθός ἵππος=**καλό, γερό, υγιές άλογο

5. ευμενής, ευεργετικός, καλός, πιστός **: ἀγαθὸς δαίμων**=ο καλός θεός**, ἀγαθὴ τύχη=**η καλή τύχη, **τύχῃ ἀγαθῇ=** με το καλό, **ἀγαθός φίλος=**καλός, πιστός φίλος , **ὦ ἀγαθέ (ὦγαθέ) =**καλέ μου, καλέ μου φίλε

6. ευγενικής, αριστοκρατικής καταγωγής (ή πολιτικών πεποιθήσεων) : **οἱ ἀγαθοί** = οι αριστοκράτες , **οἱ ἄριστοι=**οι αριστοκράτες, οι αριστοκρατικοί, οι οπαδοί του αριστοκρατικού πολιτεύματος

Β. για πράγματα και αφηρημένες έννοιες :

1. καλής ποιότητας, εξαιρετικός, υγιής : **ἀγαθός ὀφθαλμός=**υγιής οφθαλμός

2. εύφορος, πλούσιος : **ἀγαθή χώρα=**εύφορη χώρα

3. αγαθός, καλός (με ηθική σημασία), ευεργετικός, χρήσιμος, ωφέλιμος, κατάλληλος : **τὸ ἀγαθὸν** = το αγαθό, το καλό, η ευεργεσία, **ἀγαθόν ἔργον=**καλή πράξη, **ἀγαθὰ ποιῶ / δρῶ** =ευεργετώ, ωφελώ, **ἀγαθὰ πάσχω** = ευεργετούμαι, ωφελούμαι**, ἀγαθά (φίλα-κακά) φρονῶ** = έχω καλές (φιλικές-εχθρικές) διαθέσεις/ αισθήματα

4. το επιθυμητό τέλος, ο σκοπός κάθε ενέργειας και επιστήμης **: ἐπ’ ἀγαθῶ τινος=**για το καλό κάποιου

* **ἀγείρω =** συναθροίζω, συγκεντρώνω, **ἀγείρομαι =** συναθροίζομαι, συγκαλούμαι σε συνέλευση

**ἀγορὰ** = συγκέντρωση, συνέλευση του λαού, τόπος συνελεύσεως  **ἀγορὰν ποιοῦμαι / τίθεμαι / συνάγω / συλλέγω / ποιῶ =** συγκαλώ συνέλευση **ἀγοράν καθίζω =** κηρύσσω την έναρξη συνέλευσης **ἀγοράν λύω =** κηρύσσω τη λήξη συνέλευσης **ἀγορὰν παρέχω** = παρέχω τρόφιμα προς αγορά. **ἀγοραία ἡμέρα =** δικάσιμη ημέρα. **ἀγοραῖος =** αυτός που περνάει την ώρα του στην αγορά.

* **ἀγορά**

1. η συνέλευση του λαού ή ο τόπος της συνέλευσης αυτής.

2. ο τόπος αγοραπωλησιών, αγορά, ή τα ίδια τα προϊόντα που πουλιούνται στην αγορά: *οὐ δέχομαί τινα ἀγορᾷ οὐδ' ἄστει* = δεν επιτρέπω την είσοδο σε κάποιον, ούτε στην αγορά ούτε στην πόλη.

3. ως ένδειξη χρόνου ἀγορὰ πλήθουσα το χρονικό διάστημα από τις δέκα το πρωί έως τις δώδεκα το μεσημέρι, όταν η *ἀγορά* (σημ. 2) ήταν γεμάτη με κόσμο: *πρῴ τε γὰρ εἰς τοὺς περιπάτους καὶ τὰ γυμνάσια ᾔει καὶ πληθούσης ἀγορᾶς ἐκεῖ φανερὸς ἦν* = και διότι το πρωί πήγαινε στους χώρους των περιπάτων και στα γυμναστήρια και κατά το μεσημέρι παρουσιαζόταν εκεί.

* έκφραση ἀγορᾶς διάλυσις το χρονικό διάστημα μετά την αποχώρηση του κόσμου από την *ἀγοράν* (σημ. 2), το απόγευμα.

παράγ. ἀγοραῖος, ἀγοράζω, σύνθ. ἀγορανόμος, ἀγορανομία.

[\*ἀγορ- (< \*ἀγερ-, πβ. ἀγείρω «συγκεντρώνω» < \*ἀγέρ-jω) + παρ. επίθ. -ά. Πβ. αιολ. ἄγυρις «συγκέντρωση», απ' όπου σύνθ. ὁμ-ήγυρις, παν-ήγυρις].

* **ἄγω** = οδηγώ, φέρω (συνήθως για πρόσωπα, ενώ για πράγματα το φέρω)

1. οδηγώ: **ἄγω εἰς δίκην / δικαστήριον / ἐπὶ τοὺς δικαστὰς**= οδηγώ σε δίκη, ενώπιον των δικαστών ή του δικαστηρίου, **ἄγω εἰς ἀρετήν=**οδηγώ στην αρετή

2. (ενεργ-μέσο) φέρνω, μεταφέρω, παίρνω μαζί μου, αποκτώ (γυναίκα, αιχμάλωτο, εταίρους, δούλο) : **ἄγω (ή ἄγομαι) δούλους=**παίρνω ως δούλους, **ἄγω καὶ φέρω (έναν τόπο)** =λεηλατώ, διαρπάζω , **ἄγομαι γυναῖκα** =αποκτώ, παίρνω γυναίκα, παντρεύομαι,

3. κυβερνώ, διευθύνω, καθοδηγώ : **ἄγω την στρατιάν =**καθοδηγώ τον στρατό, ηγούμαι του στρατού

4. βαδίζω, προχωρώ - στην προστακτική : **ἄγε/ἄγετε=** έλα/ελάτε(εμπρός!)

5. (ενεργ-μέσο) γιορτάζω, κάνω μια τελετή : **ἄγω (ή ἄγομαι) ἑορτήν / τα Παναθήναια /θυσίαν =** γιορτάζω μια γιορτή /τα Παναθήναια/τελώ θυσία

6. τηρώ, φυλάγω, διατηρώ : **ἄγω είρήνην =** τηρώ την ειρήνη, **ἄγω τάς σπονδάς=** τηρώ τη συμφωνία

7. κάνω κάτι (για κάποιο χρονικό διάστημα, συνεχώς) : ως περίφραση : **νεῖκος ἄγω**= φιλονικώ, **ἡσυχίαν ἄγω**= ἡσυχάζω, **σχολήν ἄγω**= σχολάζω κ.ά.

8. κατασκευάζω : **ἄγω τεῖχος=**κατασκευάζω τείχος

9. (ενεργ-μέσο)νομίζω, θεωρώ, υπολογίζω (= ἡγοῦμαι), εκτιμώ, έχω σε υπόληψη : **ἄγω (ή ἄγομαι) τινὰ τιμιώτερον:** αποδίδω σε κάποιον μεγαλύτερη αξία, εκτιμώ περισσότερο, **ἄγω (ή ἄγομαι) τινά περί πλείστου=** εκτιμώ κάποιον (κάτι) πάρα πολύ, **ἄγω (ή ἄγομαι) τινά ἐν τιμῆ**= εκτιμώ κάποιον

* (**ἄγομαι** παθ.)

1. οδηγούμαι, φέρομαι, μεταφέρομαι, παρασύρομαι, σύρομαι (στη σκλαβιά, στο δικαστήριο) : **ἄγομαι εἰς δίκην=**σύρομαι σε δίκη, **ἄγομαι καὶ φέρομαι** = λεηλατούμαι , **ἄγομαι φόνου=** κατηγορούμαι για φόνο

2. ανατρέφομαι, εκπαιδεύομαι : **ὁρθῶς ἄγομαι =**εκπαιδεύομαι σωστά

3. θεωρούμαι : **περί πλείστου ἄγομαι=** με εκτιμούν, θεωρούμαι πολύ σημαντικός

* **ἀγὼν** = αγώνας, μάχη, δίκη.

**μέγας ἀγὼν** = σπουδαία δίκη **καθίστημί τινα εἰς ἀγῶνα** = μπλέκω κάποιον σε δίκη, **ποιῶ ἀγῶνα σωμάτων** = καθιερώνω αγώνα επιδείξεως σωματικής δυνάμεως.

**ἀγωνίζομαι**= διεξάγω αγώνα. **ἀγωνίζομαι γραφὴν (ή δίκην)=** διεξάγω δικαστικό αγώνα, **ἀγωνίζομαι δίκην=** υπερασπίζω δικαστική υπόθεση, **ἀγωνίζομαι περὶ τοῦ σώματος** = διεξάγω δικαστικό αγώνα περί ζωής ή θανάτου. **οἱ ἀγωνιζόμενοι=** οι διάδικοι.

* **ἀγωνίζομαι**

διαγωνίζομαι (για τη λήψη βραβείου): Ὀλυμπίασιν ἀγωνίζομαι = διαγωνίζομαι στην Ολυμπία. = ἁμιλλάομαι, μάχομαι, πολεμώ: περὶ τῶν ἁπάντων ἀγωνίζομαι = μάχομαι για τα πάντα. = μάχομαί τινι, ως όρος δικανικός αντιδικώ, εμπλέκομαι σε δίκη: πάνυ ἔμπειρος τοῦ ἀγωνίζεσθαι = πολύ έμπειρος στο να συμμετέχει σε δίκες.. στην παθ. φωνή ἀγωνίζομαι κρίνομαι.

παράγ. ἀγώνισμα, ἀγώνισις, ἀγωνιστής, σύνθ. ἀνταγωνίζομαι, συναγωνίζομαι, διαγωνίζομαι.

* **αἱρέω**-**ῶ :** 1.λαμβάνω, παίρνω, αφαιρώ , 2.συλλαμβάνω, πιάνω αιχμάλωτο (για ανθρώπους και ζώα)

 **αἱρῶ** +κτγ. μτχ.= πιάνω, συλλαμβάνω κάποιον να κάνει κάτι, **αἱρῶ** +κτγ. μτχ. ή κτγ. = αποδεικνύω κάποιον ένοχο για κάτι (δικανικός όρος) – **αἱρῶ δίκην ή γραφήν** = κερδίζω μια δίκη, παίρνω ψήφο για καταδίκη του αντιπάλου -**δίκην αἱρῶ τινά** =καταδικάζω κάποιον με δίκη -**οἱ ἑλόντες=** αυτοί που κερδίζουν τη δίκη- αντιθ. **οἱ ἑαλωκότες**= οι καταδικασμένοι, κυριεύω, κατακτώ μια πόλη, μια χώρα, συλλαμβάνω με το μυαλό, κατανοώ

**το μέσο αἱροῦμαι:**

 εκλέγω : **ἄλλον εἵλοντο στρατηγόν =** άλλον εξέλεξαν στρατηγό, προτιμώ : **αἱρούμεθα ζῆν μᾶλλον ἤ τεθνάναι =**προτιμούμε μάλλον να ζούμε παρά να πεθάνουμε

**Το παθητικό αἱροῦμαι** :

κυριεύομαι (σπανίως- συνήθως ως παθητικό του αἱρῶ χρησιμοποιείται το **ἁλίσκομαι**= συλλαμβάνομαι, πιάνομαι, κυριεύομαι), εκλέγομαι **: στρατηγός ᾑρέθη=**εξελέγη στρατηγός

* **ἁλίσκομαι** = κυριεύομαι, συλλαμβάνομαι, καταδικάζομαι (παθητικό του αἱρῶ)

**ἅλωσις** = κατάκτηση, καταδίκη. **ἁλωτός (< ἁλίσκομαι)** = αυτός που μπορεί να κυριευθεί, να κατακτηθεί.

* **ἀλλὰ**

 με τη σημερινή σημ. αλλά, στην απόδοση υποθετικών λόγων όμως, τουλάχιστον: *εἰ δὲ μὴ ὁρῶ, ἀλλ' ἀκούω γε* = αν δε βλέπω, τουλάχιστον ακούω, παρά μόνον: *ἡδέα δ' οὐκ ἔστιν, ἀλλὰ τούτοις* = ευχάριστα δεν είναι παρά μόνον σε αυτούς, 4. οὐ μὴν ἀλλά / οὐ μέντοι ἀλλά παρ' όλα αυτά, εντούτοις: *ὁ ἵππος πίπτει καὶ μικροῦ αὐτὸν ἐξετραχήλισεν· οὐ μὴν ἀλλὰ ἐπέμεινεν ὁ Κῦρος* = το άλογο πέφτει και λίγο έλειψε να τον ρίξει κάτω· παρ' όλα αυτά ο Κύρος κρατήθηκε στη θέση του, ἀλλ' οὖν πάντως, εν πάση περιπτώσει: *τοὺς πρώτους χρόνους ἀλλ' οὖν προσεποιοῦνθ' ὑμῖν εἶναι φίλους* = πάντως τον πρώτο καιρό προσποιούνταν ότι ήταν φίλοι σας.

* **ἁμαρτάνω** = αποτυγχάνω, σφάλλω, βλάπτω, διαπράττω αδίκημα,

 **ἁμάρτημα** = σφάλμα, αδίκημα. **ἁμαρτία** = αποτυχία, σφάλμα. - **τὰ ἡμαρτημένα, τὰ ἁμαρτηθέντα=**τα σφάλματα, οι αστοχίες - **ἁμαρτάνεται** (απρόσωπο)= διαπράττεται σφάλμα **ἁμαρτάνω τῆς γνώμης τινός =** διαψεύδω τη γνώμη κάποιου.

* **ἀναιρέω** -ῶ

σηκώνω από το έδαφος: τῶν τεθνεώτων τὰ ὀστᾶ ἀνεῖλον = σήκωσαν από τη γη τα κόκαλα των πεθαμένων, για ανθρώπους καταστρέφω, σκοτώνω: τοὺς τούτων μηνυτὰς ἀναιροῦσι = σκοτώνουν όσους αποκαλύπτουν αυτά τα πράγματα, καταργώ: τοὺς μὲν ἀναιροῦσιν τῶν νόμων, τοὺς δὲ καταλείπουσιν = μερικούς νόμους τους καταργούν και άλλους τους αφήνουν σε ισχύ, για επιχείρημα αναιρώ, για χρησμούς ορίζω, δίνω εντολή: χρωμένῳ δὲ τῷ Κύλωνι ἀνεῖλεν ὁ θεὸς καταλαβεῖν τὴν Ἀθηναίων ἀκρόπολιν = στον Κύλωνα, που ζητούσε χρησμό, ο Απόλλωνας όρισε να καταλάβει την Ακρόπολη των Αθηναίων, μέση φωνή ἀναιροῦμαι περισυλλέγω για ενταφιασμό: τοὺς ἑαυτῶν νεκροὺς ἀνείλοντο = περισυνέλεξαν τους νεκρούς τους για ενταφιασμό, μέση φωνή ἀναιροῦμαι αναλαμβάνω: ἀναιροῦμαι δημόσιον ἔργον = αναλαμβάνω δημόσιο έργο, μέση φωνή ἀναιροῦμαι ακυρώνω: τὴν συγγραφὴν ἀνείλετο = ακύρωσε τη συμφωνία.

παράγ. ἀναίρεσις, ἀναιρετικός, ἀναιρέτης, σύνθ. συναναιρέω.

* **ἀνδραποδίζω** = καθιστώ κάποιον δούλο, **ἀνδράποδον** = δούλος.
* **ἀντιβοηθέω**-**ῶ** = ανταποδίδω τη βοήθεια
* **ἀποδίδωμι** = επιστρέφω, ανακοινώνω

**ἀποδίδωμι τά ὀνόματα** = ανακοινώνω τα ονόματα. **ἀποδίδωμί τινι τὸ ὕδωρ=** δίνω σε κάποιον τη σειρά να μιλήσει.

* **ἀπολύω** = λύνω, ελευθερώνω, αθωώνω

 **ἀπολύομαι αἰτίας ή βλασφημίας ή διαβολάς** = ανασκευάζω κατηγορίες ή κακολογίες ή συκοφαντίες. **ἀπολύω τινά τῆς αἰτίας:** απαλλάσσω κάποιον από την κατηγορία.

* **ἄτιμος** = αυτός που στερήθηκε τα πολιτικά του δικαιώματα

 **ἄτιμον τινά ποιοῦμαι:** τιμωρώ κάποιον στερώντας του τα πολιτικά δικαιώματα. **ἀτιμόω**-ῶ = αφαιρώ από κάποιον δικαιώματα

* **αὐτοκράτωρ** = με πλήρη εξουσία
* **γιγνώσκω** =γνωρίζω, έχω μια γνώμη, αποφασίζω

 **οὕτω γιγνώσκω** = τέτοια γνώμη έχω σχηματίσει. **γιγνώσκω τὰ δίκαια**: λαμβάνω δίκαιη απόφαση. **γνώμη** = σκέψη, κρίση. **τοιαύτη γνώμη παρίσταταί μοι** = τέτοια σκέψη γεννιέται στο νου μου **γνώμην ποιοῦμαι** = προτείνω, **ἀπάγω τήν γνώμην** = απομακρύνω τη σκέψη.

* **βαρύς,** -εῖα, -ὺ

 αυτός που έχει μεγάλο βάρος, βαρύς. ≠ ἐλαφρός, αυτός που δύσκολα μπορεί κανείς να τον αντέξει, οδυνηρός ή ενοχλητικός: βαρεῖα ξυμφορά, έντονος, σφοδρός: βαρεῖα ἐπιθυμία, ο βαριά οπλισμένος στρατιώτης, για πρόσωπα αυστηρός, σοβαρός, στη μουσική βαρύς ἦχος. ≠ ὀξύς.

* **βουλή**

θέληση: Διὸς βουλή. ἄλλαι μὲν βουλαὶ ἀνθρώπων, ἄλλα δὲ Θεὸς κελεύει = άλλα αποφασίζουν οι άνθρωποι και άλλα διατάζει ο Θεός, γνώμη, συμβουλή: οὐ κοινὴ βουλὴ ἡμῖν = δεν έχουμε την ίδια γνώμη, σύσκεψη, συμβούλιο, στην Αθήνα ἡ βουλή η Βουλή των πεντακοσίων.

* **βροτός** = θνητός
* **γράφομαι νόμον** = προσβάλλω νόμο.

**γράφομαί τινα δίκην (γραφήν)** = καταγγέλλω κάποιον εγγράφως. **γράφω νόμον** = συντάσσω νόμο

* **γηροτροφέω- ῶ =** γεροκομώ
* **δεῖ τινος**= υπάρχει έλλειψη κάποιου. **δεῖ:** είναι ανάγκη.

με απαρέμφατο *εἶναι* = πρέπει να είμαστε γενναίοι. *οἴομαι δεῖν...* = νομίζω ότι πρέπει… = χρή, προσήκει, με γενική πράγματος υπάρχει ανάγκη για κάτι: *εὐβουλίας δεῖ* = χρειάζεται σύνεση. *δεῖ δὴ χρημάτων καὶ ἄνευ τούτων οὐδὲν ἔστι γενέσθαι τῶν δεόντων* = χρειάζονται χρήματα και χωρίς αυτά δεν μπορεί να γίνει τίποτε από τα αναγκαία, εκφράσεις α. *πολλοῦ δεῖ* (*οὕτως ἔχειν*) = πολύ απέχει από την πραγματικότητα. β. *ὀλίγου δεῖ* = παρά λίγο, σχεδόν. *ἐλαχίστου ἐδέησε διαφθεῖραι τὸ πῦρ τοὺς Πλαταιεῖς* = η πυρκαγιά λίγο έλειψε να κάψει τους Πλαταιείς, με δοτική προσώπου *δεῖ μοί τινος* = χρειάζομαι ως υποκείμενο πρέπει: *δεῖ με ἐλθεῖν* = πρέπει να έρθω. *δεῖ ἡμᾶς ἀνδρείους* κάποιον ή κάτι.

* **δέομαι** = έχω ανάγκη, παρακαλώ
* **δέομαι βίου:** έχω ανάγκη να κερδίσω τη ζωή μου.
* **δέος =** ο φόβος

**δέω** = έχω ανάγκη, στερούμαι.

* **διαγιγνώσκω**

διακρίνω, ξεχωρίζω το ένα από το άλλο: διαγιγνώσκω εἰ ὅμοιοί εἰσι = διακρίνω αν είναι ίσοι ή όχι, αποφασίζω έπειτα από ψηφοφορία: διέγνωσαν σφίσι βοηθεῖν = αποφάσισαν να τους βοηθήσουν, βγάζω δικαστική απόφαση.

* **διάγνωσιν ποιοῦμαι**= εκδίδω απόφαση
* **διακρίνω**

χωρίζω το ένα από το άλλο, διαχωρίζω: *στήμονας συγκεχυμένους διακρίνω* = ξεχωρίζω τα μπερδεμένα στημόνια, παθ. φωνή διακρίνομαι χωρίζομαι, διασκορπίζομαι: *διεκρίθησαν ἀπ' ἀλλήλων* = χωρίστηκαν ο ένας από τον άλλο, καταλαβαίνω τη διαφορά που υπάρχει ανάμεσα σε πρόσωπα ή πράγματα, τα διακρίνω: *διακρίνω τὰς καθαρὰς ἡδονὰς καὶ τὰς ἀκαθάρτους* = διακρίνω τις αγνές από τις βρόμικες ηδονές, αποφασίζω για κάτι, το κανονίζω: *τοῦτο δὲ ᾍδης διακρινεῖ* = γι' αυτό θα αποφασίσει ο Άδης (ως δικαστής).

* **διαλείπω + κτγ. μτχ.** = παύω να**…**

 **οὐ διαλείπω + κτγ. μτχ.** = δε σταματώ να κάνω κάτι, διαρκώς κάνω κάτι **διαλείπω** (αμετάβατο) = απέχω, μεσολαβώ.

* **Διαλλάττ (σσ)ω =** συμφιλιώνω
* **διαπράττομαι** =κατορθώνω
* **διαφέρω**

διαβιβάζω κάτι, το περνώ απέναντι: *διαφέρω ναῦς τὸν Ἰσθμόν* = περνώ τα πλοία μέσα από τον Ισθμό, περνώ (το χρόνο), ζω: *διαφέρω τὸν βίον* = περνώ τη ζωή μου, αντέχω μέχρι τέλους: *διαφέρω τὸν πόλεμον,*  εξαπλώνω, διαδίδω: *διαφέρω φήμην* = διαδίδω τη φήμη, ως αμετάβατο είμαι διαφορετικός, διαφέρω: *οὐδὲν διαφέρεις Χαιρεφῶντος* = δε διαφέρεις καθόλου από το Χαιρεφώντα, ως απρόσωπο διαφέρει: *σμικρὸν οἴει διαφέρειν*; = νομίζεις ότι η διαφορά είναι μικρή; μέση φωνή διαφέρομαι έχω διαφορές με κάποιον: *διαφέρομαί τινι περί τινος* = έχω διαφορές με κάποιον για κάποιο ζήτημα.

* **δίκη** = δίκη, δίκαιο, δικαιοσύνη

 **δίκην φεύγω =** δικάζομαι, **δίκην ὑπέχω** = υποβάλλομαι σε δίκη, **δίκην δίδωμί τινι** = τιμωρούμαι, **δίκην ὀφλισκάνω** = καταδικάζομαι, **δίκην λαμβάνω παρά τινος** = τιμωρώ, **δίκην ἐπιτίθημι** = τιμωρώ. **δίκην παρὰ τινός αἴρομαι** = εκδικούμαι κάποιον. **δίκην φεύγω** = αθωώνομαι

**ἐκφεύγω δίκην**: αθωώνομαι,

* **διώκω** = διώκω, καταδιώκω, κατηγορώ

**ὁ διώκων** = ο κατήγορος, **ὁ διωκόμενος** = ο κατηγορούμενος

* **διχῇ =**με δύο τρόπους
* **ἒδεσμα** = το φαγητό
* **εἰμὶ ἀπό τινος**: είμαι μακριά από κάποιον

 **εἰμὶ ἐν δυνάμει**: έχω στα χέρια μου την εξουσία. **εἰμί ἔν τινι** = ασχολούμαι σε κάτι **ἔν τινί ἐστι** = από κάποιον εξαρτάται **εἰμί ὑπό τινι** & **ἐπί τινι** = είμαι στην εξουσία κάποιου.**εἰμὶ ἐπί τινα**: είμαι εναντίον κάποιου

* **εἰωθότα** = τα συνηθισμένα
* **ἐκποδών γίγνομαι** = παραμερίζομαι

 **ἐκποδών ποιοῦμαί τινα** = βγάζω κάποιον από τη μέση.

* **ἒκσπονδος** = ο παραβάτης των σπονδών, των συνθηκών ειρήνης
* **ἐκφέρω πόλεμον** = αρχίζω πόλεμο
* **ἔξαρνός εἰμι** = αρνούμαι.
* **ἐπανάγομαι** = πλέω εναντίον του εχθρού

 **ἐπανάγω** = σύρω, επαναφέρω, βγάζω στο πέλαγος, **ἐπαναγωγή** = επίθεση κατά θάλασσα.

* **ἐπιδημέω**-**ῶ =**έρχομαι και μένω σε κάποιο τόπο
* **ἐπιμαχέω**-**ῶ** = συμφωνώ με κάποιον για αλληλοβοήθεια

 **ἐπιμαχία** = αμυντική συμφωνία.

* **ἐργάζομαι**

κατασκευάζω ή κατεργάζομαι: εἰργάσαντο οἰκοδόμημα = κατασκεύασαν ένα κτίριο. ἐργάζομαι λίθους = κατεργάζομαι πέτρες, κάνω, προξενώ: πολλὰ κακὰ ἡμᾶς εἰργασμένοι εἰσίν = μας έχουν κάνει πολλά κακά, κερδίζω από την εργασία μου: ἐργάζεται τὰ ἐπιτήδεια = κερδίζει τα προς το ζην με την εργασία του, ασκώ τέχνη ή επάγγελμα: τέχνην ἐργάζομαι.

* **ἔρχομαι εἰς λόγους τινί**: έρχομαι σε διαπραγματεύσεις με κάποιον

 **ἔρχομαι εἰς τὰ παραγγελλόμενα**: υπακούω. **διὰ πάντων τῶν καλῶν ἐλήλυθα**= εκπλήρωσα όλα τα καθήκοντά μου.

* **ἔστιν (απρ)=** είναι δυνατόν

**ἔστιν ὅπου** = κάπου **οὐκ ἔστιν ὅπου** = πουθενά **οὐκ ἔστιν ὅπου οὐ** = παντού. **ἔστιν ὅπως** = κάπως, **οὐκ ἔστιν ὅπως** = με κανέναν τρόπο **οὐκ ἔστιν ὅπως οὐ** = ασφαλώς. **ἔστιν ὅστις** = κάποιος, **οὐκ ἔστιν ὅστις** = κανένας, **οὐκ ἔστιν ὅστις οὐ** = καθένας, πάς. **ἔστιν ὅτε** = κάποτε, **οὐκ ἔστιν ὅτε** = ουδέποτε, **οὐκ ἔστιν ὅτε οὐ** = πάντοτε

* **εὖ** =καλά

 **εὖ (κακῶς) δρῶ τινα** = ωφελώ (βλάπτω) κάποιον. **εὖ ἀκούω:** επαινούμαι. **εὖ δεδραγμένα**: κατορθώματα. **εὖ ή κακῶς δρῶ τινα**: ευεργετώ ή βλάπτω κάποιον. **εὖ λέγω** = επαινώ, **κακῶς λέγω** = κακολογώ. **εὖ ποιῶ** = ευεργετώ, **κακῶς ποιῶ** = κακοποιώ, βλάπτω. **εὺ πράττω** = ευτυχώ, **κακῶς πράττω** = δυστυχώ, **πράττω μετά τινος** = συμπράττω, **ἐκ πολλοῦ πράσσοντες** = ύστερα από πολλές διαπραγματεύσεις. **εὖ φέρομαι παρά τινι**= προκαλώ την εκτίμηση κάποιου. **εὖ φρονῶ=** σκέφτομαι σωστά

* **εὐδοκιμέω-ῶ =**έχω καλή φήμη, προοδεύω
* **ἐσθίω =** τρώγω
* **ἐφ’ ᾧ** & **ἐφ’ ᾧ τε** (+ απαρ.) = υπό τον όρο να/ με την προϋπόθεση να
* **ἐφίεμαι** = επιθυμώ, δίνω εντολές.

**ἐφίημι** = στέλνω, ρίχνω, απολύω.

* **ἔχω** = έχω, κατέχω, κρατώ, αντέχω,

 **ἔχω** + απαρέμφ.= μπορώ να.. **ἔχομαι** = κατέχομαι, κρατούμαι, προσκολλώμαι

* **ζημία**

βλάβη, ζημιά: ζημίαν ποιῶ τινι = προκαλώ βλάβη σε κάποιον, πρόστιμο, χρηματική ποινή: καταβάλλω ζημίαν = πληρώνω πρόστιμο, γενικά τιμωρία, ποινή: ζημία θανάτου = ποινή θανάτου (το είδος της ποινής). ζημία ἀδικήματος = ποινή για αδίκημα (η αιτία της ποινής).

* **ἡγέομαι**-**οῦμαι** = προηγούμαι, οδηγώ, είμαι αρχηγός, θεωρώ, νομίζω, πιστεύω

 **περί πολλοῦ (πλείονος, πλείστου) ἡγοῦμαί τι** = αποδίδω μεγάλη (μεγαλύτερη, μεγίστη) σημασία σε κάτι. **ἡγοῦμαι θεούς**: πιστεύω στους θεούς

* **ἠμί** = λέγω

 **ἦν δ’ ἐγώ** = είπα εγώ, **ἦ δ’ ὅς** = είπε αυτός.

* **θεωρέω** -ῶ

πηγαίνω εγώ ως θεωρός, δηλαδή ως αντιπρόσωπος της πόλης μου, ή στέλλω άλλους θεωρούς, σε μαντείο, σε αγώνες ή σε εορτές: ἐγὼ τεθεώρηκα οὐδαμοῦ πλὴν εἰς Πάρον = εγώ δεν έχω πάει ως επίσημος απεσταλμένος πουθενά εκτός από την Πάρο. τὰ Ἴσθμια ἐγίγνετο καὶ Ἀθηναῖοι ἐθεώρουν ἐς αὐτά = τελούνταν τα Ίσθμια και οι Αθηναίοι έστειλαν αντιπροσώπους τους σε αυτά παρακολουθώ ως θεατής: θεωρῶ τὰ Ὀλύμπια = παρακολουθώ τους Ολυμπιακούς Αγώνες., βλέπω, παρατηρώ: θεωρῶ τὰ περὶ τὸν πόλεμον = παρατηρώ πώς διεξάγεται ένας πόλεμος. = θεάομαι, επιθεωρώ (στρατιώτες), για διανοητική ενέργεια εξετάζω, κρίνω, σκέπτομαι, θεωρώ: τοῦτο θεώρει, εἰ τἀληθῆ λέγω = τούτο εξέταζε, αν λέω την αλήθεια. = σκοπέω.

* **ἴδιος** = δικός μου, ιδιωτικός, προσωπικός, ατομικός

 **ἰδίᾳ** = ιδιαίτερα, προσωπικά. **ἴδια ἐγκλήματα:** ιδιωτικά συμφέροντα. **ἴδιον=** ιδιαίτερο χαρακτηριστικό. **ἰδιωτεύω** = είμαι ιδιώτης.

* **ἵστημι**

στήνω κάτι όρθιο, στήνω: *ἵστημι ἀνδριάντα/τρόπαια. ἔστησαν τεῖχος* = ύψωσαν τείχος, τοποθετώ: *τελευταίους ἔστησεν αὐτούς* = αυτούς τους τοποθέτησε στο τέλος (της παράταξης), κάνω κάποιον να σταματήσει, τον ακινητοποιώ ή τον αναχαιτίζω: *ἔστησαν τὴν φάλαγγα* = σταμάτησαν τη φάλαγγα, βάζω κάτι επάνω στη ζυγαριά, το ζυγίζω: *ἵστημι τὸν χαλκόν*, μεταφορικά *ἐὰν ἡδέα πρὸς ἡδέα ἱστῇς, τὰ μείζω ἀεὶ καὶ πλείω ληπτέα* = αν βάλεις σε κάθε δίσκο της ζυγαριάς τα ευχάριστα, θα προτιμάς κάθε φορά τα μεγαλύτερα και τα περισσότερα.

 στην παθ. φωνή ἵσταμαι και στους αμετάβ. χρόνους της ενεργ. φωνής (αόρ. β΄, παρακ., υπερσ.) στέκομαι: *σταθεὶς δὲ ὁ Παῦλος ἐν μέσῳ τοῦ Ἀρείου Πάγου ἔφη…* = αφού στάθηκε λοιπόν ο Παύλος στη μέση του Αρείου Πάγου είπε… μεταφορικά *πρὸς τὴν ἐκείνων γνώμην ἀεὶ ἵσταντο* = είχαν πάντα την ίδια γνώμη με αυτούς, σταματώ να κινούμαι ή μένω ακίνητος: *ἄγε δὴ στῶμεν* = έλα λοιπόν, ας σταματήσουμε. μεταφορικά μένω σταθερός: *τῇ ἐλευθερίᾳ ᾗ Χριστός ἡμᾶς ἠλευθέρωσε στήκετε* = μείνετε σταθεροί στην ελευθερία που μας χάρισε ο Χριστός, για δήλωση χρόνου μὴν ἱστάμενος, μεσῶν, φθίνων η αρχή, τα μέσα, το τέλος του μήνα.

* **καθίστημι** = διορίζω, εγκαθιστώ, παρατάσσω, τακτοποιώ

 **καθίσταμαι** = εγκαθίσταμαι, **καθίσταμαι τήν πολιτείαν** = τακτοποιώ τα πράγματα της πόλεως, **καθίσταμαι εἰς λόγους** = αρχίζω διαπραγματεύσεις, **καθίσταμαί τι** = τακτοποιώ κάτι, **καθίστημι τινά εἰς ἀγῶνα:** μπλέκω κάποιον σε δίκη.

* **καιρός** = ευκαιρία, κατάλληλη στιγμή

 **ἐν καιρῷ γίγνεταί τι** = αποβαίνει προς όφελος, **μετά καιροῦ** = σε κατάλληλη περίσταση, **παρά καιρόν** = παράκαιρα

* **καταγιγνώσκω τινός θάνατον** = καταδικάζω κάποιο σε θάνατο
* **καταισχύνω =**ντροπιάζω

* **κατασκευάζω**

εφοδιάζω με όλα τα απαραίτητα, εξοπλίζω: πᾶσι κατασκευάζω τὸ πλοῖον = εξοπλίζω το πλοίο με όλα τα εξαρτήματα, κτίζω, κατασκευάζω: κατασκευάζω γυμνάσια = κτίζω γυμναστήρια, ετοιμάζω, εγκαθιδρύω: κατασκευάζω δημοκρατίαν, συμπόσιον κτλ., καθιστώ, αποδίδω σε κάποιον/κάτι μια ορισμένη ιδιότητα: τὰ φρούρια ὡς ἐχυρώτατα κατασκευάζω = κάνω τα φρούρια όσον το δυνατόν πιο οχυρά, παρουσιάζω κάποιον με ορισμένη ιδιότητα: κατασκευάζω τινὰς ὑβριστάς.

* **κατεργάζομαι =** κατορθώνω
* **κήδομαι** = φροντίζω

**κηδεστής** = συγγενής, γαμβρός. **κηδεστία** = συγγένεια.

* **κλεινός** =ένδοξος
* **κοινός**

κοινός, αυτός που ανήκει σε όλους ή πάντως σε περισσότερους από έναν: κοινόν τι χαρᾷ καὶ λύπῃ δάκρυα = τα δάκρυα είναι κοινό στοιχείο στη χαρά και τη λύπη. ≠ ἴδιος, σε κοινωνικές και πολιτικές σχέσεις δημόσιος: κοινὰ χρήματα = δημόσια χρήματα, το ουδ. ενικού ως ουσιαστ. τὸ κοινὸν α. το σύνολο των πολιτών, το κράτος: τὸ κοινὸν ὠφελεῖται. β. ιδίως για συμμαχίες, ομοσπονδίες κτλ. η συμμαχία, η ομοσπονδία: τὸ κοινὸν τῶν Θεσσαλῶν. γ. η κυβέρνηση, οι αρχές: ἐπέρχομαι ἐπὶ τὸ κοινόν = παρουσιάζομαι στις αρχές. δ. το δημόσιο ταμείο, το ουδ. πληθ. ως ουσιαστ. τὰ κοινὰ α. οι κοινές υποθέσεις, τα κοινά: τὰ κοινὰ προσῆλθε = αναμείχθηκε στα κοινά. β. τα κοινά χρήματα, συνήθης, συνηθισμένος, για πρόσωπα αμερόληπτος, δίκαιος: κοινοὶ τῷ τε διώκοντι καὶ τῷ φεύγοντι = αμερόληπτοι απέναντι στον κατήγορο και τον κατηγορούμενο, για πρόσωπα ομιλητικός, ευπροσήγορος: κοινὸς ἅπασι = φιλικός απέναντι σε όλους.

* **κρατέω**-**ῶ** (**τινός**) = γίνομαι κύριος, κυριεύω, επικρατώ.

**κρατῶ** (**τινα**) = νικώ. **κράτος** = δύναμη, εξουσία, κυριαρχία. **ἀνὰ/κατά κράτος=** με όλη τη δύναμη, διά της βίας.

* **κρίνω** = διαχωρίζω, διακρίνω, αποχωρίζω, κρίνω, αποφασίζω, ανακρίνω, εξετάζω, δικάζω, καταδικάζω

**κρίνω τινά(τινί) θανάτου=** καταδικάζω κάποιον σε θάνατο **κρίσις**= γνὠμη, απόφαση, δικαστική απόφαση κρίσιν **κρίσιν ποιοῦμαί τινι** = δικάζω κάποιον.

* **κωλύω** = εμποδίζω
* **λαμβάνω**

πιάνω κάτι με το χέρι: *λαμβάνω μάστιγα καὶ ἡνία* = πιάνω το μαστίγιο και τα χαλινάρια. *λαμβάνω τινὰ τῆς ζώνης* = πιάνω κάποιον από τη ζώνη, μεταφορικά *λαμβάνει τινὰ φόβος* = πιάνει κάποιον φόβος, μέση φωνή πιάνομαι από κάτι: *λάβεσθε χειρὸς δεξιᾶς* = πιαστείτε από το δεξί χέρι, συλλαμβάνω: *ζῶντες ἐλήφθησαν* = πιάστηκαν ζωντανοί, *λαμβάνω τινὰ ψευδόμενον* = πιάνω κάποιον να λέει ψέματα, μεταφορικά αντιλαμβάνομαι, καταλαβαίνω: (*ὁρῶ τι* ή) *λαμβάνω ἄλλῃ τινὶ αἰσθήσει* = (βλέπω κάτι ή) το αντιλαμβάνομαι με κάποια άλλη αίσθηση, . εκλαμβάνω: *τὸ πρᾶγμα μειζόνως ἐλάμβανον* = εξελάμβαναν την υπόθεση πιο σοβαρά (απ' ό,τι έπρεπε), δέχομαι, παίρνω κάτι: *δῶρα λαμβάνω* = δέχομαι δώρα. *ἔλαβον τὴν ἀρχὴν τῆς θαλάττης* = πήραν την κυριαρχία στη θάλασσα, έκφραση *δίκην λαμβάνω παρά τινος* = τιμωρώ κάποιον. ≠ *δίκην δίδωμί τινι* = τιμωρούμαι από κάποιον.

* **λανθάνω** (ή **λήθω)** = διαφεύγω την προσοχή, μένω απαρατήρητος, κάνω κάτι κρυφά

 **λανθάνω ἐμαυτόν** = κάνω κάτι χωρίς να το αντιληφθώ. (ἐπί-)**λανθάνομαι**=κρατώ κτ. κρυμμένο από τον εαυτό μου, λησμονώ παραμελώ, **λάθρα** = κρυφά.

* **λόγος** = λόγος, επιχείρημα, πρόταση, δικαιολογία, λογική

 **εἰς λόγους ἄγω τινά** = φέρνω κάποιον σε συνομιλία ή σε επαφή με κάποιον **ἔρχομαι εἰς λόγους τινί** = έρχομαι σε διαπραγματεύσεις με κάποιον **τούς λόγους ποιοῦμαι** = μιλώ, **λόγον δίδωμι** = λογοδοτώ, **λόγοι γίγνονται** = διεξάγονται διαπραγματεύσεις, **ἐκφέρω λόγον** = διαδίδω την πληροφορία. **λόγον ὑπέχω** = λογοδοτώ. λόγος (κατ)ἔχει: διαδίδεται, υπάρχει φήμη.

* **λυσιτελεῖ =** ωφελεί
* **λύω**

λύνω, χαλαρώνω: *λύω ζωστῆρα* = λύνω το ζωστήρα. *λύω ἱστία* = χαλαρώνω τα πανιά του πλοίου, ελευθερώνω: *λύω τινὰ δεσμῶν* = ελευθερώνω κάποιον από τα δεσμά του, διαλύω, διασκορπίζω ένα σύνολο ανθρώπων: *λύω ἀγοράν* = διαλύω τη συνέλευση. *ἐλύθη ἡ στρατιά* = διασκορπίστηκε ο στρατός, δίνω τέλος σε κάτι: *λύω φόβον* = παύω να φοβάμαι. *λύω βίον* = πεθαίνω, ακυρώνω, καταργώ: *λύω τὰς σπονδάς* = ακυρώνω τη συμφωνία.

* **μαρτυρέω**-**ῶ** = βεβαιώνω, καταθέτω

 **μαρτυρῶ τά ψευδῆ** = δίνω ψευδείς μαρτυρίες.

* **μέγα φρονέω-ῶ** = περηφανεύομαι
* **μέλει τινί τινος** = φροντίζει, ενδιαφέρεται κάποιος για κάτι

 **μελέτη** = φροντίδα, επιμέλεια.

**μέλλω**= σκοπεύω, σκέπτομαι, βραδύνω, αναβάλλω, διστάζω, πρόκειται να… **μέλλησις** = βραδύτητα, αναβολή

* **μέλλω =**σκοπεύω, αναβάλλω, καθυστερώ
* **μεταμέλει τινί** = μετανοεί κάποιος

**μεταμέλομαι** = μετανοώ.**μεταμέλεια** = μετάνοια.

* **μεταπέμπομαι** = στέλνω και προσκαλώ
* **μετοικέω**-**ῶ** = αλλάζω κατοικία, είμαι μέτοικος

**μετοίκησις** = αλλαγή κατοικίας. **μετοικίζω** = οδηγώ κάποιον σε άλλο τόπο.

* **μηδαμῇ** = πουθενά, καθόλου, με κανέναν τρόπο

 **μηδαμόθεν** = από πουθενά **μηδαμοῦ** = πουθενά **μηδαμῶς** = καθόλου, με κανέναν τρόπο **μηδέποτε** = ουδέποτε

* **μηχανή**

ονομασία μηχανημάτων για διάφορες χρήσεις: *ἤλπιζον ἑλεῖν τὸ τεῖχος μηχαναῖς* = ήλπιζαν να καταλάβουν το τείχος με (πολιορκητικές) μηχανές, ειδικότερα μηχανισμός με τον οποίο παρουσίαζαν τους θεούς μετέωρους στη σκηνή του θεάτρου, παροιμία: *ἀπὸ μηχανῆς θεός* = απρόβλεπτη λύση σε μια δύσκολη κατάσταση, τρόπος, τέχνασμα για να πετύχει κανείς κάτι: *μηχανὴ κακῶν* = τέχνασμα για να αποφύγει κανείς τα κακά. *πάσῃ τέχνῃ καὶ μηχανῇ* = με κάθε τρόπο και τέχνασμα.

* **μόλις =** με δυσκολία
* **ναῦς** = πλοίο

 **νῆες μακραί** = πλοία πολεμικά, **νῆες στρογγύλαι** = πλοία εμπορικά, **πληρῶ ναῦν** = επανδρώνω πλοίο, **νῆες ἀντίπρῳροι** = πλοία έτοιμα προς ναυμαχία.

* **νέμω** = μοιράζω, απονέμω
* **νεώριον** = ο ναύσταθμος
* **νεωτερίζω**

κάνω αλλαγές ή καινοτομώ: νεωτερίζω περὶ γυμναστικὴν καὶ μουσικὴν = εισάγω καινοτομίες στη γυμναστική και τη μουσική, λαμβάνω βίαια μέτρα: ἔπεμψαν πρέσβεις, εἴ πως πείσειαν (τοὺς Ἀθηναίους) μὴ σφῶν πέρι νεωτερίζειν μηδέν = έστειλαν απεσταλμένους, μήπως πείσουν τους Αθηναίους να μη λάβουν κανένα βίαιο μέτρο εναντίον τους, επιχειρώ πολιτικές αλλαγές, επιχειρώ επανάσταση: ξύμμαχοι νεωτερίζοντες = σύμμαχοι που επιχειρούν να επαναστατήσουν.

* **ξένος**

φιλοξενούμενος, φίλος συνδεδεμένος με κάποιον μέσω δεσμού ή συνθήκης *ξενίας*, άνθρωπος από ξένη χώρα, ξένος, προσφώνηση *ὦ ξένε* = κύριε ή φίλε, μισθοφόρος: *εἰ μισθῷ μείζονι πειρῷντο ἡμῶν ὑπολαβεῖν τοὺς ξένους τῶν ναυτῶν* = αν προσπαθούσαν να πάρουν από μας όσους από τους ναύτες είναι μισθοφόροι, δίνοντάς τους μεγαλύτερο μισθό, ξένος προς κάτι, αυτός που αγνοεί κάτι: *ξένως ἔχω τῆς ἐνδάθε λέξεως* = μου είναι ξένος ο τρόπος έκφρασης που χρησιμοποιείται εδώ (στα δικαστήρια· το είπε ο Σωκράτης στην απολογία του), παράξενος.

* **ξύλλογος** = η συνέλευση
* **νομίζω** = νομίζω, πιστεύω, θεωρώ

 **τά νομιζόμενα** - **τά νενομισμένα** = τα έθιμα, οι καθιερωμένες τιμές. **νομίζω ἀγῶσι/θυσίαις :** τέλω αγώνες, θυσίες.

* **νόμος** = νόμος, συνήθεια

**νόμος κύριος** = έγκυρος, **νόμος ἐπιτήδειος** = κατάλληλος.**νόμον τίθημι** = ως νομοθέτης θεσπίζω νόμο **νόμον τίθεμαι** = ως λαός θέτω νόμους μέσω νομοθέτη, **λύω τον νόμον** = καταργώ το νόμο, **γράφω νόμον** = συντάσσω νόμο, **εἰσφέρω νόμον** = προτείνω νόμο, **ἀποδείκνυμι νόμους** = δημοσιεύω νόμους.

* **οἰκεῖος** = δικός, οικιακός, συγγενικός, οικογενειακός φίλος

**τά οἰκεῖα** = ατομικές υποθέσεις. **οἰκεία ἔχθρα:** προσωπική έχθρα. **οἰκείως** = ευνοϊκά, φιλικά **οἰκείως ἔχω πρός τινα** = συνδέομαι φιλικά με κάποιον, **οἰκείως χρῶμαί τινι** = έχω φιλικές σχέσεις με κάποιον.

* **οἴκαδε** = προς το σπίτι, προς την πατρίδα

**οἴκοθεν** = από το σπίτι, από την πατρίδα, **οἴκοθι** / **οἴκοι** = στο σπίτι, στην πατρίδα

* **οἰκέτης** = ο δούλος
* **ὀνειδίζω** = κοροϊδεύω, επιπλήττω, κατηγορώ
* **ὄνομα**

όνομα, φήμη: τὸ μέγα ὄνομα τῶν Ἀθηνῶν = η μεγάλη φήμη της Αθήνας, πρόφαση, πρόσχημα: ὀνόματι ἐννόμῳ ξυμμαχίας = υπό το πρόσχημα μιας νόμιμης συμμαχίας, λέξη.

* **ὀρέγω** = προτείνω, προσφέρω

**ὀρέγομαι** = επιθυμώ. **ὄρεξις** = επιθυμία, κλίση.

* **ὀφλισκάνω** = οφείλω

**ὀφλισκάνω δίκην** = καταδικάζομαι

* **παιδεύω**

ανατρέφω και διδάσκω παιδιά, γενικά εκπαιδεύω και καθοδηγώ: *οἱ Ὁμήρου ἐπαινέται λέγουσιν ὡς τὴν Ἑλλάδα πεπαίδευκεν οὗτος ὁ ποιητής* = οι θαυμαστές του Ομήρου λένε ότι αυτός ο ποιητής έχει εκπαιδεύσει την Ελλάδα, μέση φωνή παιδεύομαι στέλνω το παιδί μου στο σχολείο, και γενικότερα φροντίζω για την εκπαίδευση κάποιου: *οὓς ἡγεμόνας πόλεως (εἶναι) ἐπαιδεύσασθε* = αυτοί τους οποίους εκπαιδεύσατε για ηγέτες της πόλης, σωφρονίζω κάποιον, τον διορθώνω.

* **πάνυ** =πολύ

**πάνυ πολλοί** =πάρα πολλοί **πάνυ φαύλως:** σε αθλιότατη κατάσταση. π**άνυ γε=** βέβαια, οπωσδήποτε (σε απάντηση) **ὁ πάνυ=** ο εξαιρετικός, ο καλύτερος, ο περίφημος **οἱ πάνυ τῶν στρατιωτῶν=** οι καλύτεροι από τους στρατιώτες

* **παραχρῆμα**

παρευθύς: *εἰ μὴ παραχρῆμα, ἀλλ’ ὀλίγον ὕστερον* = αν όχι αμέσως, λίγο αργότερα. = παραυτίκα, 2. με άρθρο δηλώνει το προσωρινό, το στιγμιαίο: *ἡ παραχρῆμα ἀνάγκη* = η ανάγκη της στιγμής, η άμεση ανάγκη, εκ *τοῦ παραχρῆμα* = εκ του προχείρου, χωρίς προετοιμασία.

* **παρέρχομαι** = περνώ, περνώ διπλα από κάποιον, ξεπερνώ κάποιον, παραβλέπω/παραμελώ

 **ως δικανικός όρος :** ανεβαίνω στο βήμα για να μιλήσω, λαμβάνω το λόγο **τό παρεληλυθός** = το παρελθόν. **παρέρχομαι τους θεούς=** παραμελώ τους θεούς.

* **παρέχω** = δίνω, προξενώ, παράγω

 **παρέχω πράγματα** = ενοχλώ, **τοιοῦτον ἐμαυτόν παρέχω** = δείχνω τέτοια διαγωγή.

* **πάσχω** = παθαίνω, υποφέρω, τιμωρούμαι

**εὖ πάσχω** = ευεργετούμαι, **κακῶς πάσχω** = κακοποιούμαι. **πάσχω τὰ ἔσχατα:** θανατώνομαι

* **πεδίον =** η πεδιάδα
* **πένης** = φτωχός, άπορος, στερημένος.

 **πενία**= φτώχεια, **πενέστης:** υπηρέτης, εργάτης.

* **πένομαι** = είμαι φτωχός
* **πιστά λαμβάνω τινός** = λαμβάνω ένορκες διαβεβαιώσεις για κάτι.
* **ποιέω** -ῶ

κάνω, κατασκευάζω: *ποιῶ ναὸν λίθου πωρίνου* = κατασκευάζω (χτίζω) ένα ναό με πωρόλιθους, παράγω, δημιουργώ: *ποιῶ σίτου χιλίους μεδίμνους* = παράγω χίλιους μεδίμνους σιτάρι, μέση φωνή ποιοῦμαι γεννώ: *ποιοῦμαι παῖδας*, προκαλώ κάτι: *οἱ ἄνεμοι μὲν οὐχ ὁρῶνται, ἃ δὲ ποιοῦσι φανερά* = οι άνεμοι δεν είναι ορατοί, όσα όμως προκαλούν είναι ολοφάνερα, δίνω, παρέχω: *ποιῶ ἄδειάν τινι* = δίνω αμνηστία σε κάποιον, βάζω, τοποθετώ: *τὰ λεπτὰ πλοῖα ἐντὸς ποιῶ* = τοποθετώ τα αδύνατα πλοία στο κέντρο, μέση φωνή *ποιοῦμαί τινα ἑταῖρον* = κάνω κάποιον φίλο μου, έκφραση *περὶ πολλοῦ/περὶ ὀλίγου ποιοῦμαί τι* = θεωρώ κάτι σπουδαίο/ασήμαντο, ως συνώνυμο του *πράττω* ενεργώ, κάνω, πράττω: *εὖ ποιῶ τινα* = ευεργετώ κάποιον. *ἀγαθά/κακά ποιῶ τινα* = κάνω καλό/κακό σε κάποιον. *ποίει ὅπως βούλει.*

* **ποινὰς δίδωμι:** τιμωρούμαι

**ποινὰς λαμβάνω:** τιμωρώ.

* **ποιοῦμαι** = κατασκευάζω, θεωρώ

 **τήν κρίσιν ποιοῦμαι** = κρίνω, **γνώμην ποιοῦμαι** = προτείνω, **ποιοῦμαι διαλλαγάς** = συμφιλιώνομαι, **εἰρήνην ποιοῦμαι** = ειρηνεύω, **ποιοῦμαι πόλεμον** = πολεμώ, **ποιοῦμαι υἱόν** = αποκτώ γιο, **ποιοῦμαί τινα υἱόν** = υιοθετώ κάποιον, **ποιοῦμαι τινά ἐκποδών** = απομακρύνω, εξοντώνω, εξουδετερώνω, **περί πολλοῦ (περί πλείονος, περί πλείστου) ποιοῦμαι** = θεωρώ σπουδαίο (σπουδαιότερο, σπουδαιότατο), αποδίδω μεγάλη (μεγαλύτερη, μεγίστη) σημασία, **περί ὀλίγου (περί ἐλάττονος, περί ἐλαχίστου, περί οὐδενός) ποιοῦμαι** = αποδίδω λίγη (λιγότερη, ελάχιστη, καμία) σημασία, **περί παντός ποιοῦμαί τι** = θεωρώ κάτι ως ανεκτίμητο αγαθό. **ποιοῦμαι λήθην:** λησμονώ. **ποιοῦμαι τὴν διάγνωσιν:** εκδίδω απόφαση. **ποιοῦμαι τήν ἐπίσκεψιν** = εξετάζω, ερευνώ. **ποιοῦμαι τὴν συνουσίαν:** επικοινωνώ. **ποιῶ ἀγῶνα σωμάτων** = καθιερώνω αγώνα επιδείξεως σωματικής δύναμης. **ποιῶ ἐκκλησίαν:** συγκαλώ συνέλευση.**ποιῶ πόλεμον** = προκαλώ πόλεμο, είμαι αίτιος πολέμου.**ποιῶ τινα ἀπόμισθον:** απολύω κάποιον χωρίς καταβολή μισθού.**ποιῶ τινα ἐπί τινι:** ορίζω κάποιον επικεφαλής.**ποιῶ τινα ὑπό τινι:** υποτάσσω κάποιον.

* **πολεμοποιέω - ῶ**= υποκινώ σε πόλεμο, ξεσηκώνω πόλεμο
* **πολιτεύω** = είμαι πολίτης, ζω ως πολίτης

 **πολιτεύομαι** = αναμειγνύομαι στα πολιτικά, **πόλεις εὖ πολιτευόμεναι** = καλά κυβερνώμενες. **πολιτεύω κακῶς=** ασκώ κακή πολιτική. **ἅπτομαι τῶν πολιτικῶν πραγμάτων** = αναμιγνύομαι στα πολιτικά

* **πολίτης=** πολίτης, συμπολίτης

 (**ἀγαθός πολίτης, χρηστὸς πολίτης, κακὸς πολίτης, πονηρὸς πολίτης) φύσει/γένει πολίτης**= από τη γέννησή του ελεύθερος πολίτης **ποιῶ ή ποιοῦμαι τινά πολίτην**= πολιτογραφώ, δίνω τα δικαιώματα

* **πρᾶγμα =** πράγμα, ενέργεια, πράξη(αντ. του λόγος), γεγονός, υπόθεση που δεν προσδιορίζεται με ακρίβεια τα πράγματα : υπόθεση, περίσταση, δικαστικές υποθέσεις, δίκη (ως δικανικός όρος), δυσκολίες, ενόχληση

**πράγματα ἔχω /παρέχω** =είμαι σε δυσκολίες/προκαλώ δυσκολίες ή προβλήματα τα πράγματα : οι υποθέσεις της πόλης, η διακυβέρνηση της πόλης, **οἱ ἐν τοῖς πράγμασι**= οι άρχοντες, οι αξιωματούχοι, **νεώτερα πράγματα**= πολιτικές μεταβολές, **ἔρχομαι ἐπί τά πράγματα** = αποκτώ δύναμη.

* **πρεσβεύω** = είμαι πρεσβύτερος, είμαι πρεσβευτής, πηγαίνω ή διαπραγματεύομαι ως πρεσβευτής, υποστηρίζω μια γνώμη

**πρεσβεύομαι** = διαπραγματεύομαι, στέλνω πρέσβεις, πηγαίνω ως πρεσβευτής. **πρεσβεία** = πρέσβεις, αποστολή πρέσβεων. **πρέσβυς:** απεσταλμένος. **πρεσβύτερος:** μεγαλύτερος σε ηλικία.

* **προσήκω =** έχω φτάσει, είμαι κοντά, είμαι παρών, πλησιάζω, ανήκω, έχω σχέση με, είμαι συγγενής, ταιριάζω, αρμόζω, είμαι αρμόδιος, κατάλληλος

**προσήκει (απρόσωπο)=** αρμόζει, ταιριάζει **ὁ προσήκων=** αυτός που αρμόζει, ο κατάλληλος, αυτός που ανήκει σε, ο φίλος, συγγενής **οἱ προσήκοντες=**συγγενείς, οικείοι **τὸ προσῆκον- τὰ προσήκοντα**= το χρέος, το καθήκον **μᾶλλον τοῦ προσήκοντος**=περισσότερο από όσο πρέπει, αρμόζει **παρὰ τὸ προσῆκον/ἐκτὸς τοῦ προσήκοντος/οὐκ ἐκ προσηκόντων**= παρά το καθήκον, κατά παράβαση του καθήκοντος.

* **προὔργου** (< **πρό +** ἔ**ργου**) = χρήσιμος, ωφέλιμος

**μηδέν προὔργου ἐστί** = κανένα όφελος δεν υπάρχει.

* **πυνθάνομαι** =ρωτώ να μάθω, πληροφορούμαι
* **ραδιουργέω-** ῶ = κάνω κάτι εύκολα, κάνω κάτι κακό
* **σημαίνω**

φανερώνω, κάνω κάτι γνωστό: *θεοῦ φωνὴ σημαίνει μοι ὅ,τι χρὴ ποιεῖν* = η φωνή του θεού μού φανερώνει τι πρέπει να κάνω, ειδοποιώ ή διατάζω κάποιον να κάνει κάτι: *ἐσήμαινε τοῖς δορυφόροις λαμβάνειν τὸν βουκόλον* = διέταζε τους σωματοφύλακες να συλλάβουν το βοσκό, δίνω το σύνθημα για επίθεση: *τοῖς Ἕλλησιν ὡς ἐσήμηνε* = όταν δόθηκε το σύνθημα της εφόδου στους Έλληνες, για λέξεις δηλώνω, σημαίνω, σφραγίζω: *τὰ σεσημασμένα* = τα σφραγισμένα αντικείμενα, όπως τα νομίσματα.

* **σκοπέω**-**ῶ** & **σκοποῦμαι** = παρατηρώ, προσέχω, κατασκοπεύω, κρίνω, εννοώ, σκέπτομαι

**σκέψασθε παρ’ ὑμῖν αὐτοῖς** = σκεφθείτε μέσα σας. **σκέψις** = σκέψη, εξέταση. **σκοπῶ πρὸς ἀλήθειαν:** σκέφτομαι αποβλέποντας στην αλήθεια. **σκοπῶ τὸ λυσιτελέστατον πρὸς ἀργύριον:** αποβλέπω προς το οικονομικά ωφέλιμο.

* **σπουδή** :

.βιασύνη, ταχύτητα, ζήλος, προθυμία, επιμέλεια, φροντίδα, κόπος, προσπάθεια, αντικείμενο φροντίδας, σπουδαία ασχολία, σοβαρότητα, σπουδαιότητα, εκτίμηση, σεβασμός **σπουδὴν ἔχω**=βιάζομαι, **σπουδῇ /σὺν σπουδῇ/διὰ σπουδῆς/ὑπὸ σπουδῆς/κατὰ σπουδὴν**=γρήγορα, βιαστικά, με ζήλο, πρόθυμα, με μεγάλη προσπάθεια, σοβαρά, με σοβαρότητα **αἱ σπουδαί**=προσπάθειες που γίνονται με ζήλο, **σπουδὴν ἔχω, σπουδὴν ποιοῦμαι, σπουδή ἐστι μοι περί τινος** =ασχολούμαι με κάτι με προθυμία, παίρνω στα σοβαρά

* **συγγιγνώσκω** = συμφωνώ, ομολογώ, συγχωρώ,
* **συγγνώμην ἔχω τινί** = δικαιολογώ κάποιον,

**συγγνώμης τυγχάνω** = συγχωρούμαι.

* **συνάγω ἐκκλησίαν =** συγκαλώ σε συνέλευση
* **συνελόντι εἰπεῖν** = με λίγα λόγια
* **συνίστημι** = στήνω μαζί, συνδυάζω, συνενώνω, συγκροτώ

**συνίστημι πόλεμον:** από κοινού κηρύττω πόλεμον. **συνίσταμαι** = συμπλέκομαι, συνδέομαι, έρχομαι σε συνεννόηση **τό συνιστάμενον** ή **συνεστηκός** = η συνωμοσία, οι συνωμότες.

* **σύνειμι**=είμαι μαζί, συναναστρέφομαι

**συνουσία** = συναναστροφή, **ποιοῦμαι τήν συνουσίαν** = επικοινωνώ.

* **σχολῇ**= δύσκολα
* **ταγός** = αρχηγός, ηγέτης
* **τελέω** -ῶ

πληρώνω (τέλος, μισθόν), ειδικότερα πληρώνω το φόρο: τελῶ μετοίκιον = πληρώνω το φόρο του μετοίκου, γενικά ξοδεύω: ἐς τὸ δεῖπνον τετρακόσια τάλαντα τετελεσμένα εἰσί = ξοδεύτηκαν στο δείπνο τετρακόσια τάλαντα, εκτελώ, πραγματοποιώ.

* **τέλος** = αποτέλεσμα, τέλος, σκοπός, πληρωμή, φόρος

 **οἱ ἐν τέλει (οἱ τά τέλη ἔχοντες - τό τέλος, τά τέλη, τά οἴκοι τέλη)** = οι άρχοντες (στην πατρίδα). **τέλος ὠνοῦμαι:** εισπράττω τους φόρους του δημοσίου

* **τίθημι** = τοποθετώ, θέτω, κατατάσσω

**τίθημι ἀγῶνα** = προκηρύσσω, διοργανώνω αγώνα, **τίθημι νόμον** = εισάγω, προτείνω νόμο, **ψῆφον τίθεμαι** = ψηφοφορώ, **τά ὅπλα τίθεμαι** = στρατοπεδεύω, παρατάσσω.

* **τιμωρέω-ῶ (τινί)** = βοηθώ

**τιμωρῶ ὑπέρ τινος** = βοηθώ, λαμβάνω εκδίκηση για λογαριασμό για τον φόνο κάποιου, **τιμωρῶ τινα** = τιμωρώ, **τιμωροῦμαί τινά** = τιμωρώ, εκδικούμαι. **τιμωρία**: βοήθεια, τιμωρία.

* **τριηραρχέω - ῶ=** είμαι τριήραρχος
* **ὑπόσπονδος** = αυτός που προστατεύεται από συνθήκες (σπονδές)
* **ὑποτίθημι**

τοποθετώ από κάτω, θέτω ενώπιον κάποιου, εισηγούμαι: καὶ τὴν δικαιοτάτην ὑπόθεσιν ἔχω ὑποτιθέναι = μπορώ να εισηγηθώ την πιο δίκαιη εισήγηση, μέση φωνή ὑποτίθεμαι συμβουλεύω: εἶπεν αὐτοῖς ὑποτιθέμενος... = είπε συμβουλεύοντάς τους, μέση φωνή ὑποτίθεμαι υιοθετώ ως πολιτική μου: τοῦτο ὑπέθετο, ὅπως ἐν ἐκείνῳ εἴη φάναι... = αυτό το υιοθέτησε ως πολιτική του, για να είναι στο χέρι του να λέει...μέση φωνή ὑποτίθεμαι υποθέτω: τὴν ἀρετὴν διδακτὸν ὑπεθέμεθα = υποθέσαμε ότι η αρετή μπορεί να διδαχθεί, υποθηκεύω: τὴν οἰκίαν ὑπέθηκεν = υποθήκευσε το σπίτι του.

* **ὑποχείριος** = ο κάτω από την εξουσία

**ὑποχείριος γίγνομαι** = υποτάσσομαι, **ὑποχείριόν τινα ποιοῦμαι** = υποτάσσω.

* **φαίνω** = φανερώνω, δείχνω

 **φρουράν φαίνω** = κηρύττω επιστράτευση

* **φέρω** = φέρνω, μεταφέρω

**χάριν φέρω** = χαρίζομαι, ευγνωμονώ, **τήν ψῆφον φέρω** = αποφασίζω, **ἄγω καί φέρω** = αρπάζω, βλάπτω, λεηλατώ, **βαρέως φέρω** = αγανακτώ, **εὖ φέρομαι** = αποβαίνω καλά, πετυχαίνω, εκτιμώμαι, **κακῶς φέρομαι** = έχω αποτυχίες, **πλέον φέρομαί τινος** = υπερέχω κάποιου, πλεονεκτώ.

* **φεύγω**

καταφεύγω (γιατί με καταδιώκουν): Κροῖσος ἐπὶ Σάρδεις ἔφευγεν = ο Κροίσος κατέφευγε προς τις Σάρδεις, αποφεύγω: χρὴ φεύγειν τὰ παχύνοντα = πρέπει κανείς να αποφεύγει όσα παχαίνουν, εξορίζομαι: οἱ φεύγοντες = οι εξόριστοι. φεύγω ἐξ Ἀρείου πάγου = εξορίζομαι από τον Άρειο πάγο, ως δικανικός όρος κατηγορούμαι, ενάγομαι: φεύγω δίκην φόνου = κατηγορούμαι για φόνο. ὁ φεύγων = ο κατηγορούμενος. ἀσεβείας φεύγω ὑπὸ Μελήτου = κατηγορούμαι για ασέβεια από το Μέλητο. παρανόμων (γεν. πληθ. ουδ.) φεύγω = κατηγορούμαι για πρόταση ψηφίσματος που αντίκειται στους κειμένους νόμους. ≠ διώκω «κατηγορώ, ενάγω».

* **φοιτέω -ῶ** = συχνάζω
* **φρονέω**- **ῶ** = σκέπτομαι, νομίζω

**οἱ εὖ φρονοῦντες** = συνετοί, **κακῶς φρονῶ** = δεν σκέπτομαι ορθά, **μέγα φρονῶ** = υπερηφανεύομαι, **ἀγαθά (φίλα-κακά) φρονῶ** = έχω καλές (φιλικές-εχθρικές) διαθέσεις

* **φρουρά** = φρουρά, φρούρηση,

**φρουράν φαίνω** = κηρύττω τον πόλεμο, κάνω επιστράτευση

* **φυγάς** = εξόριστος, δραπέτης

**κατάγω φυγάδα** = επαναφέρω στην πατρίδα, **ὁ φυγάς κατέρχεται** = ο εξόριστος επανέρχεται στην πατρίδα

* **φυλακή** = φρούρηση, φρουρά, φρούριο, σωματοφυλακή

**φυλακάς ἔχω (φυλάττω)** = φρουρώ, **ἐν φυλακῇ εἰμι** = είμαι σε επιφυλακή.

* **χαλεπαίνω** = αγανακτώ, οργίζομαι

**χαλεπός** = δύσκολος, δυσάρεστος, **χαλεπῶς ἔχω** = οργίζομαι, βρίσκομαι σε δύσκολη θέση, **χαλεπῶς φέρω** = αγανακτώ, δυσφορώ, το φέρνω βαριά. **χαλεπός εἰμί τινι:** αγανακτώ εναντίον κάποιου.

* **χάρις** = χάρη, εύνοια, ευχαρίστηση, ευγνωμοσύνη

**χάριν οἶδά τινι (χάριν ἔχω τινί - χάριν ἀποδίδωμι)** = χρωστώ ευγνωμοσύνη, ευχαριστώ, ευγνωμονώ.

* **χρήομαι**-**χρῶμαι** = μεταχειρίζομαι

**οἰκείως χρῶμαί τινι** = συμπεριφέρομαι φιλικά σε κάποιον **χρῶμαι νέαις ταῖς διανοίαις =** έχω νέες ιδέες, νεναικά φρονήματα. **χρῶμαι νόμοις:** ζω σύμφωνα με τους νόμους. **χρῶμαι τῷ πράγματι:** αντιμετωπίζω την κατάσταση. **οἱ χρώμενοι μιᾷ γνώμῃ:** οι ομονούντες, αυτοί που συμφωνούν. **χρῶνται οὕτω**...: έτσι συνηθίζουν

* **χώρα**

χώρα, χώρος: τοῦτο χώρας μεγάλης δεῖται = αυτό χρειάζεται μεγάλο χώρο, η κοινωνική θέση κάποιου: ἐν ἀνδραπόδων χώρᾳ ἐσόμεθα = θα έχουμε το status των δούλων.

* **ψεύδω** = διαψεύδω, απατώ

ψ**εύδομαί τινος** = αποτυγχάνω, απατώμαι σε κάτι. **ψεύδομαι τῆς ἐλπίδος** = διαψεύδομαι στις ελπίδες μου.

* **ψῆφος**= μικρή πέτρα, βότσαλο, αριθμός (ψηφίο), ψήφος, απόφαση ψηφοφορίας, γνώμη, κρίση

**τήν ψῆφον φέρω/τίθεμαι/δίδωμι** = αποφασίζω, ψηφίζω  **ψῆφον ἐπάγω** = προτείνω ψηφοφορία. **μεταλαμβάνω τὴν ψῆφον**=παίρνω ψήφο **κρίνω ψήφῳ**=κρίνω με ψήφο **ψῆφος ἐστί/γίγνεται περί τινος**=γίνεται ψηφοφορία **πλείστη ψῆφος, ἡ πλήθει νικῶσα ψῆφος**=η πλειοψηφία **ἴσαι ψῆφοι**=η ισοψηφία **ἡ κρύβδην ψῆφος, ἡ ἀφανὴς ψῆφος**=μυστική, αντ. **φανερά ψῆφος**=φανερή **ἡ καθαιροῦσα/ ἡ τετρυπημένη ψῆφος**=καταδικαστική, αρνητική ψήφος, αντ. **ἡ σώζουσα, ἡ πλήρης ψῆφος**=αθωωτική, θετική ψήφος **μιᾷ ψήφῳ, ἀπὸ ψήφου μιᾶς=**ομόφωνα

**ψηφίζομαι** = ψηφίζω, αποφασίζω, εγκρίνω. **ψηφίζω** = ψηφίζω.

**ψήφισμα** = απόφαση, ψήφισμα. **ψήφισμα γράφω**: υποβάλλω στην εκκλησία του δήμου έγγραφη πρόταση.

* **ψόγος =** η κατάκριση , η αποδοκιμασία
* **ὠνέομαι**-**οῦμαι** = αγοράζω.

**ἡ ὠνή** = αγορά. **ὠνητός** = που μπορεί να αγοραστεί, αγορασμένος.

* **ὥρα** = ώρα, εποχή, κατάλληλος χρόνος

**αἱ ὧραι** = εποχές του έτους. **ὡραῖος**: ώριμος, έγκαιρος, εποχή: *ἦρος ὥρα* = εποχή της άνοιξης. *ὥρα θερινή* = καλοκαιρινή εποχή. *χειμῶνος ὥρᾳ* = στην εποχή του χειμώνα, στους ιστορικούς η εποχή των εκστρατειών, το καλοκαίρι: *ἐν καλύβαις πνιγηραῖς ὥρᾳ ἔτους διαιτωμένων...* = καθώς διέμεναν σε αποπνικτικές καλύβες κατά το καλοκαίρι... , α. η ώρα, χρονική υποδιαίρεση του εικοσιτετραώρου: *νυκτὸς ἐν ὥρᾳ* = τη νύκτα / β. το έτος γενικά: *ἐν τῇ πέρυσιν ὥρᾳ* = πέρυσι , *εἰς ὥρας/εἰς ἄλλας ὥρας* = το επόμενο έτος, του χρόνου, ο κατάλληλος χρόνος ή εποχή για κάτι: *ὅταν ὥρᾳ ἥκῃ* = όταν φτάσει ο κατάλληλος χρόνος. *ἐμοὶ δοκεῖ οὐχ ὥρα εἶναι καθεύδειν* = μου φαίνεται ότι δεν είναι ο κατάλληλος χρόνος να κοιμάται κανείς, η ακμή της νιότης, η νεότητα: *πάντες οἱ ἐν ὥρᾳ* = όλοι όσοι βρίσκονται στην ακμή της νιότης τους.

* **ὡς** ἁ**πλῶς εἰπεῖν** = για να πω γενικά.

**ὡς εἰκάσαι**: όσο μπορεί κανείς να μαντεύσει. **ὡς ἐμοί δοκεῖ** = κατά τη γνώμη μου, **ὡς ἐν βραχεῖ εἰπεῖν**: για ναμην πολυλογώ. **ὡς ἐπί τό πολύ** = ως επί το πλείστον **πλέον ἔχω** = πλεονεκτώ, **οὐδέν πλέον** = κανένα όφελος, κέρδος, **πλέον φέρομαί τινος** = πλεονεκτώ. **ὡς ἔπος εἰπεῖν** = για να πω έτσι, **ὡς ἁπλῶς ή ὡς συντόμως εἰπεῖν** = για να πω γενικά **συνελόντι εἰπεῖν ή ὡς ἐν κεφαλαίῳ εἰρῆσθαι** = για να πω με λίγα λόγια.

1. Έχει αξιοποιηθεί και το *Λεξιλόγιο της αρχαίος ελληνικής για τους μαθητές της θεωρητικής κατεύθυνσης* του Παναγιώτη Γ. Αθανασόπουλου, 2013, και το σχολικό εγχειρίδιο *Λεξικό αρχαίας ελληνικής γλώσσας* των Χ. Συμεωνίδη, Γ. Ξενή και Α. Φλιάτουρα, Α΄, Β΄, Γ΄ Γυμνασίου, Ο.Ε.Δ.Β., 2015. [↑](#footnote-ref-2)